Incidenţa COVID-19 în Bucureşti continuă să scadă. Rata de infectare a ajuns la 3,04.
Rata de incidenţă a cazurilor de coronavirus din Bucureşti este, marți, 3,04 la mia de locuitori. Incidenţă sub cea raportată astăzi nu a mai fost în Bucureşti din 21 septembrie, când a fost o rată de infectare de 2,91 la mie.
Potrivit Direcţiei de Sănătate Publică, incidenţa COVID în Bucureşti a scăzut marţi la 3,04, după ce luni a fost 3,34 cazuri la mia de locuitori.Duminică incidenţa era de 3,7 la mia de locuitori.Cea mai mare rată a fost înregistrată pe 22 octombrie – 16,54, iar de atunci este în continuă scădere.Incidenţa a coborât pe 8 noiembrie sub 10 la mia de locuitori, iar pe 15 noiembrie sub 6.